Согласно член 109 став 4 и 5 од Законот за општата управна постапка (“Службен весник на Република Македонија“ бр. 124/2015), а врз основа на член 27 и член 34 став (1) од Законот за слободен пристап до информации од јавен карактер (“Службен весник на Република Северна Македонија“ бр. 101/2019) и Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр. 60/20), постапувајќи по Жалбата изјавена од З. Л., поднесена против Решението на Министерството за внатрешни работи, по предметот Барање за пристап до информации од јавен карактер, Директорот на Агенцијата за заштита на правото на слободен пристап до информациите од јавен карактер го донесе следното

**Р Е Ш Е Н И Е**

1. Жалбата изјавена од З. Л., поднесена против Решението на Министерството за внатрешни работи бр.16.1.2-238/1 од 02.03.2022 година, заведена во архивата на Агенцијата под бр. 08-56 од 07.03.2022 година, по предметот Барање за пристап до информации од јавен карактер**, СЕ ОДБИВА како неоснована**.
2. Решението на Имателот на информации бр.16.1.2-238/1 од 02.03.2022 година **СЕ ПОТВРДУВА.**

**О Б Р А З Л О Ж Е Н И Е**

## З. Л. на 23.02.2022 година поднела насловено Барање за пристап до информации од јавен карактер до Министерството за внатрешни работи, со кое побарала лично на рака да и се достави следната информација:

## „Во СВР Куманово дали имало вработени со исто Решение како моето:Технички документарист во дежурен оперативен центар-Сектор за внатрешни работи во Куманово?“

 Имателот на информации, на ова Барање доставил Решение бр.13.1.2-238/1 од 02.03.2022 година, во кое наведува дека: „...работното место технички документарист во Дежурен оперативен центар при Сектор за внатрешни работи Куманово било систематизирано со 4(четири) извршители.“

 Незадоволен од наведеното Решение, Барателот на информации на 07.03.2022 година поднесе Жалба заведена во Агенцијата под арх. бр. 08-56. Во Жалбата е наведено дека: „Одговорот го барам во писмена форма и врачување на рака по предходно известување на тел......“. Во прилог ги доставува: Барање за пристап до информации од јавен карактер; Решението на Министерството и нејзиното Решение за распоредена на работно место во Министерството.

Агенција, преку е-маил заведен под бр.08-56 од 18.03.2022 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

 Имателот на информации на 21.03.2022 година до Агенцијата достави преку електронски пат допис Доставување на доказ за постапување рег.бр.16.1.2-324/1 од 21.03.2022 година, на кој наведува дека: „Во прилог ви ја доставувмае целокупната документација од предметот по кој е поднесена жалба бр.08-56. Во прилог го достави Решението рег.бр.16.1.2-324/1 од 21.03.2022 година и сите други списи во врска со предметот.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата, истата **ја одби како неоснована, Решението на Имателот на информации го потврди,** поради следното:

По разгледувањето на Жалбата и другите списи во врска со предметот, Агенцијата утврди дека Имателот на информации правилно постапил по Барањето на Барателот со тоа што донел решение согласно членот 20 од Законот за слободен пристап до информации од јавен карактер и истото го доставил до Барателот.

Агенцијата констатира дека, Имателот на информации правилно и во законски рок постапил по Барањето на Барателот, со тоа што донел правилно и законско решение, а во конкретниот случај Жалителот во Жалбата не наведува поради што не е задоволен од оспореното Решение.

Агенцијата по разгледувањето на оспореното Решение, утврди дека Имателот на информации во самото образложение на Решението е наведено и одговорот на бараната информација.

Агенцијата за заштита на правото на слободен пристап до информациите од јавен карактер, решавајќи по жалбата на Барателот на информацијата, утврди и дека Барањето од Зорица Лазаревска од Скопје, поднесено до Министерството за внатрешни работи на 23.02.2022 година, не претставува барање за пристап до информации од јавен карактер, туку е барање од надлежност на Министерството, со кое ја прави Жалбата и недопуштена.

Агенцијата му укажува на Барателот на информации, дека своите права и личните интереси може да ги остварува согласно материјалните закони на институциите, а не согласно Законот за слободен пристап до информации од јавен карактер.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

Решено во Агенцијата за заштита на правото на слободен пристап до информациите од јавен карактер на \_\_.\_\_.2022 година, под бр. 08-56.

|  |  |
| --- | --- |
|  | **Директор,****Пламенка Бојчева** |